Document ID: /roh_data/filtered/fineweb-2-filterrobots_roh.jsonl.gz/37074

Project Arena da sport La Nars
Project Arena da sport La Nars
La Nars duess davantar anc pi attractiv. En li da muvimaint, antuppadas e recreaziun. Per giasts ed indigens. Grond e pitschen.
Igl project "arena da sport La Nars" cumpeglia la construcziun d’en nov bietg da gastronomia e menaschi, treis novas plazzas da tennis, ena patinera artificiala adattada per dar a hockey scu er en magasign.
Innovativer und begeisterter Gastgeber gesucht
Innovativer und begeisterter Gastgeber gesucht
Sind Sie auf der Suche nach einer neuen Herausforderung? Dann aufgepasst!
Für den Betrieb des Restaurants ab Dezember 2023 suchen wir Sie mit Ihren kreativen Ideen und Ihrem Herzblut als Pächter:in.
Planisaziun digl project otgover 2022 anfignen mars 2023
Planisaziun digl project otgover 2022 anfignen mars 2023
- La suprastanza communala ò examino igl project, siva tg’igl credit supplementar è nia refuso (settember 2022), cun la fegnameira da redutgier igls costs totals.
- Per chegl èn nias eruias igl amprem igls costs resultos per la realisaziun dallas plazzas da sport ed igl magasign. Igls costs montan a 2'620’000 CHF.
- Igl intent era da realisar igl project restant – igl edifezi dall’ustareia e la tgesa da menaschi – cun schi pitschnas adattaziuns scu pussebel tenor la viglia dalla radunanza communala.
- La suprastanza communala ò fixo en plafunamaint digls costs da 4'950'000 CHF, incl. TPV per igl project total (restorant, plazzas da sport, magasign, conturn). Chegl, perchegl tgi la carascheia è betg neida menziunada explicitamaintg cura tg’è nia concedia igl credit d’impegn da 4'500'000 CHF. Per construeir igls edifezis d’ustareia e da menaschi restan oramai 2'330'000 CHF.
- Per fixar igl plafunamaint digls costs ò la suprastanza communala risguardo ena carascheia da 10% per igl antier project, chegl corresponda allas valours d’experientscha da tot igl projects d’investiziun actuals.
- La suprastanza communala ò elaboro ed evaluo ansemen cun igls planisaders differentas variantas per generar en potenzial da respargn schi grond scu pussebel.
- La Uffer AG è neida incumbensada cun la construcziun digl edifezi d’ustareia e da menaschi. Per la realisaziun è nia concludia en plafunamaint digls costs da 2'330'000 CHF, incl. TPV.
Maseiras da spargn ed adattaziuns digl project planisadas
Maseiras da spargn ed adattaziuns digl project planisadas
- La largezza digl edifezi vign scursaneida per 4 m, uscheia vignan spitschneidas las surfatschas digl restorant e dallas gardarobas.
- Tar la part pi ota damez digl edifezi vignan stritgeidas las fanestras lateralas.
- Igl nivel digl edifezi vign mess pi bass, uscheia tgi scrodan rampas e scalems aint igl conturn.
- La cuschigna vign equipada an moda pi simpla.
- Tar igls materials vignigl fatg stem d’ena relaziun optimala digls costs e dalla qualitad.
- Igl passadi dallas gardarobas agl corridor ins duess saveir sarar, uscheia vignan las gardarobas equipadas da mintgamai anc en sacret.
- Igl magasign per l’ustareia vign pi grond
- Igl è previa da far ena tgadafi da satellit, dalla quala las uniuns pon far adiever.
- Allas uniuns stat agl futur a disposiziun en magasign.
- En local per arbiters e pigl magnafatschenta scrodan.
Costs
Costs
- Igls costs d’investiziun planisos per igl project total da 4'500'000 CHF vignan surpassos
- La suprastanza communala ò fixo en plafunamaint digls costs da 4'950'000 CHF, cun risguardar ena carascheia da 10%.
- Igls costs per la realisaziun dallas plazzas da sport e digl magasign montan a 2'620'000 CHF
- Per la construcziun digl edifezi d’ustareia e da menaschi restan 2'330'000 CHF
Förderbeiträge
Igl cantung Grischun sustinga igl project plazzas da sport La Nars aint igl rom dalla nova politica regiunala (NPR/NRP). E chegl cun en amprest da 844'000 CHF ed en import à fonds perdu da 200'000 CHF.
Igl fond da sport Grischun sustigna igl project cun ena somma presumtiva a 76'000 CHF. Igl import effectiv è dependent dalla contribuziun dalla CI La Nars (uniuns sportivas). La fegnameira per la CI La Nars fiss da rimnar total 380'000 CHF.
Menaschi
Menaschi
Las novas plazzas da tennis èn prontas prubabel per la fegn zarcladour 2023. Igl Club da tennis Savognin surpeglia la responsabladad per igl menaschi e l’administraziun dallas treis novas plazzas da tennis.
Anfignen tg’ins so far adiever dallas novas plazzas da tennis, vign duvrada la plazza da tennis viglia. Chella vign preparada antras igl Club da tennis Savognin e stat a disposiziun anfignen la fegn dalla stad/antschatta aton.
Igl sarvetsch tecnic digl cumegn da Surses procurescha per igl menaschi d’anviern dalla patinera. Schinavant tgi las cundiziuns meteorologicas lubeschan, duess la patinera star a disposiziun agl avigneir davent da mez november anfignen alla fegn dallas vacanzas da sport digls indigens.
Ins ò permangs da manar tractativas cun interessents per la fittanza. Igl è anc indecis schi l’ustareia resta daverta agl avigneir durant igls meis d’anviern u durant igl antier onn.
Experientschas cun la nova patinera durant igl anviern 22/23
- An consequenza digl anviern cun paca neiv è la patinera sa cumprovada fitg.
- Tant indigens scu sagond-dimorants e giasts on profito activamaintg dalla nova purscheida.
- La qualitad digl glatsch è sa migliurada marcantamaintg.
- Igl anviern 22/23 èn neidas vandeidas 65% daple cartas da staschung e prest tschintg gedas daple cartas digl de tg’igl anviern precedent.